**15.b Vyhodnotenie plánu práce „ zdravej školy“ školský rok 2023/ 2024**

Plán práce koordinátora prevencie bol skoncipovaný na základe Pedagogicko-organizačných pokynov pre školský rok 2023/2024, Koncepcie prevencie drogových závislostí v rezorte školstva, Dohovoru o právach dieťaťa, Národnej protidrogovej stratégie, Listiny ľudských práv, nového Štátneho vzdelávacieho programu, Školského vzdelávacieho programu, Plánu práce školy, Vnútorného poriadku školy. Venovali sme pozornosť výchove k zdraviu v zmysle holistického prístupu k zdraviu a zdravému životnému štýlu v súlade s Európskym politickým rámcom Zdravie 2020 a podporovali sme aj aktivity pri prevencii a riešení nadváhy, obezity, podvýživy, ako aj porúch príjmu potravy.

Prevencia drogových závislostí bola, je aj bude jednou z hlavných výchovných priorít školy. Výchovno-vzdelávací proces bol zameraný na podporu kvality života, prosociálnu orientáciu jednotlivca, zdravý životný štýl žiakov a zamestnancov školy, podporu duševného zdravia a ochranu vlastného zdravia. Prevencia drogových závislostí je súčasťou prierezových tematík školského vzdelávacieho programu: - osobnostný a sociálny rozvoj, ochrana života a zdravia.

 Koordinátori prevencie monitorovali, koordinovali a usmerňovali preventívnu protidrogovú výchovu na škole, spolupracovali s vedením školy, výchovným poradcom, triednymi učiteľmi , školským psychológom, sociálnym pedagógom, špeciálnym pedagógom, pedagogicko - psychologickou poradňou, rodičovskou radou. Plánovaná činnosť bola zameraná predovšetkým na primárnu prevenciu, pomocou ktorej sme predchádzali sociálno-patologickým javom, rizikovým faktorom a situáciám.

Na zabezpečenie disciplíny v škole boli prijímané také opatrenia, ktoré sú zlučiteľné s ľudskou dôstojnosťou dieťaťa. V súlade s Dohovorom o právach dieťaťa sme monitorovali správanie detí , zmeny v správaní sa detí a zabezpečovali sme ich ochranu.

V zmysle Listiny ľudských práv sme sa zamerali na eliminovanie problémov segregácie rómskych žiakov v škole. Osobitná pozornosť bola venovaná žiakom zo znevýhodneného sociálneho prostredia.

V rámci vypracovaných opatrení na škole sme podporovali a rešpektovali názory detí a tak predchádzali všetkým formám rasizmu, diskriminácie a intolerancie. Uskutočňovali sme opatrenia na zamedzenie a eliminovanie prejavov šikanovania v škole, zvyšovali sme pocit bezpečnosti u žiakov a rodičov.

***September***

Prevenciu drogových závislostí vyučujúci zapracovali do časovo-tematických plánov jednotlivých vyučovacích predmetov, plánov metodických orgánov, výchovného poradcu, vychovávateliek ŠKD, triednych učiteľov, školského psychológa, sociálneho pedagóga. Deviataci si vzali patronát nad prváčikmi.

V školskom poriadku boli vymedzené opatrenia proti šíreniu legálnych a nelegálnych drog v školskom prostredí.

Koordinátori poskytli triednym učiteľom v jednotlivých ročníkoch tematické okruhy, aktivity zamerané na prevenciu.

***Október :***

Na triednych rodičovských združeniach učitelia oboznámili rodičov žiakov so školským poriadkom a s opatreniami vymedzenými proti šíreniu legálnych a nelegálnych drog v školskom prostredí.

 Sociálny pedagóg diagnostikoval sociálne prostredie v triedach 1.stupňa aj 2.stupňa formou dotazníkovej metódy.

 V  rámci Svetového dňa výživy:

 - Pokračovali sme v spolupráci so spoločnosťou Valman s.r.o. a zapojili sme sa  do programu Školské ovocie.

 - Uskutočnili sme „Ovocný deň“, na 1. stupni formou ochutnávok ovocia v rámci triednických hodín.

- Uskutočnili sme prednášky o zdravej strave ktorú zrealizoval RUVZ.

 Žiaci 4.ročníkov absolvovali so sociálnym pedagógom hrové aktivity pod názvom ,, Predchádzanie konfliktom“.

***November***

V rámci Európskeho týždňa boja proti drogám :

 - Sme informovali žiakov o škodlivých účinkoch drog na ľudský organizmus formou besied na triednických hodinách

 - Deň boja proti fajčeniu sme si pripomenuli reláciou v školskom rozhlase, a besedou pod názvom ,, Moderné je nefajči“ ktorú odprednášala pani Mgr. Zvalová z RÚVZ.

V ŠKD sa realizovali aktivity na zlepšenie klímy.

 Žiaci 4.ročníkov pokračovali v hrách a aktivitách s témou záškoláctva.

 ***December :***

O kyberšikane besedovali žiaci 4. ročníkov na triednických hodinách.

 Na triednických hodinách žiaci na 1.stupni besedovali o tom , aké sú riziká pri manipulácii so zábavnou pyrotechnikou.

Pokračoval program pre žiakov 4.ročníka „Cesta pozitívnej zmeny“ na tému : Komunikácia v skupine.

J***anuár:***

 Pri príležitosti Medzinárodného dňa bez internetu sa realizovali besedy na triednických hodinách pre žiakov 3.ročníka „Dobrý sluha , zlý pán“ .

Uskutočnili sme Deň jablka - pri príležitosti medzinárodného dňa jablka sme sa aj my rozhodli pripomenúť si tento deň súťažou o najjablkovatejšiu triedu prvého a druhého stupňa.

Hovorme o jedle - naša škola sa zapojila do tejto súťaže v kategórii: Výtvarná súťaž pod názvom CHUTNÉ MAĽOVANIE. Cieľom súťažnej aktivity bolo vyvolať a podporovať aktívnu účasť detí a mládeže pri budovaní spôsobilosti k vhodnému výberu potravín a vhodného životného štýlu, schopnosti prevziať zodpovednosť za svoje zdravie, povedomia o význame potravín.

 Pre 4.ročníky boli uskutočnené hry na tému ,,Empatia v skupine“.

***Február :***

V 1.ročníku žiaci besedovali na tému – prevencia proti zubnému kazu a starostlivosť o chrup v mladšom školskom veku .

 Na triednických hodinách v rámci Svetového dňa bez mobilu, žiaci besedovali o príčinách  závislostí na mobiloch.

"Med - tekuté zlato", triedni učitelia realizovali aktivity pre žiakov 2.ročníka zamerané na liečivé účinky medu pre zdravie človeka . Beseda so včelárom .

***Marec:***

Zapojili sme sa do súťaže , ktorú organizovala firma Valman s.r.o. na tému Zdravá výživa – Ovocie a zelenina. Súťaž je jednou zo sprievodných vzdelávacích opatrení školského programu Európskej únie s finančnou pomocou EÚ. Desať úspešných žiakov bolo odmenených peknými basketbalkami. ( Vyhodnotenie prebehlo v júni)

 Medzinárodný deň šťastia – besedy na triednických hodinách.

 Beseda s psychológom pre žiakom 2.ročníka: Čo sa mi na sebe páči. Monitorovanie klímy v triede.

***Apríl:***

 Deň narcisov :970,57 €

 Interaktívne dielne pre žiakov 2.stupňa : Alkohol a jeho riziká

Medzitriedny florbalový turnaj ( 1.- 5. r.)

***Máj:***

Svetový deň rodiny sme si pripomenuli výstavkou žiackych výtvarných prác vo vestibule školy.

Tancom proti drogám, príprava

V znamení zdravej výživy, každý žiak si cez prestávku pochutnal na chutných čučoriedkach a ovocnom džúse od firmy Valman s.r.o. S firmou Valman, ktorá nám dodala ovocie a džúsy, budeme pokračovať v spolupráci aj v budúcom školskom roku.

Dňa 23. mája 2024 sa na našej škole uskutočnila interaktívna beseda na tému *Moderné je nefajčiť*. Zúčastnili sa jej žiaci 7. a 8. ročníka. Odbornú prednášku viedla Mgr. Tatiana Zvalová, odbor podpory zdravia a výchovy k zdraviu z Regionálneho úradu verejného zdravotníctva so sídlom v Banskej Bystrici.

***Jún:***

Darovanie krvi- bezpríspevkové darovanie krvi pre zamestancov školy a verejnosť

 Program pre 4.ročníky„Cesta pozitívnej zmeny“, téma: Sebahodnotenie , vyhodnotenie a ukončenie programu.

Žiaci 9.ročníkov, v rámci patronátu nad prváčikmi, zrealizovali zábavné a hravé dopoludnie pod názvom „Zahrajme sa“, ktoré bolo zamerané na zdravý životný štýl.

,,Láska kvitne v každom veku“ - Sme radi, že v rámci výzvy „Láska kvitne v každom veku“ sme mohli potešiť našich seniorov v zariadení sociálnych služieb Trojlístok. Naši žiaci pre nich pripravili milé pozdravy plné lásky, ale aj maškrty a darčeky v podobe spoločenských hier.

Tancom proti drogám, realizácia

Futbalový zápas učitelia – žiaci.

Rozlúčka prvákov s deviatakmi

Chceme poďakovať všetkým kolegom , triednym učiteľom, ktorí boli nápomocní pri realizácii úloh , že zabezpečili aktívnu ochranu každého žiaka pred psychickým a fyzickým týraním, šikanovaním a ohrozovaním mravného vývinu. Napomáhali osvojiť si u detí zdravý životný štýl, pomohli odstraňovať sociálno-patologické javy na škole, snažili sa učiť žiakov asertívnemu správaniu, hodnoteniu seba a iných a slobodne vyjadriť svoj názor.